આર્મીમાં દાખલ થવાની વાત ટૂંકમાં જ પતાવી હતી. ગુજરાત રેજિમેન્ટ બનશે નહીં એ મને પણ ખબર છે. ગમે તેટલું કરો બ્રિગેડિયર પરીખ નહીં જ મળે. કારણ કે લેફ્ટેનન્ટ ધોળકિયા પણ નથીહોતા! ભૂપેન્દ્રસિંહભાઇ, આટલા પરિચય પછી તમે, બાપુ, એટલી તો આશા રાખી શક્યા હોત કે આજે રેજિમેન્ટોનાં નામ માત્ર ભૂતકાળની જ વાત છે એટલું તો હું જાણતો જ હોઇશ. મારી વાત ગુજરાત રેજિમેન્ટના નામની નવી રેજિમેન્ટ વિશે હતી. અંગ્રેજોએ જે કર્યું તે કર્યું પણ હવે એનું પુનરાવર્તન ન થવું જોઇએ.પ્રદેશ કે જાતિના નામે રેજિમેન્ટો ન બનવી જોઇએ. આજે માત્ર ક્ષત્રિય કોમો જ આર્મીમાં કેમ છે? આપણી વર્ણ વ્યવસ્થા એના માટે જવાબદાર છે.આઝાદી પછી પણ સામાજિક દૃષ્ટિકોણ બદલાયો નથી. જાતિઓ રહી હોય તો એના ગુણ દોષો અને એના નામે બીજું બધું પણ રહેશે. મને યાદ છે કે અહીં જ આ પહેલાં એક પ્રતિભાવમાં મેં લખ્યું છે કે લડવાનું એક કોમ પર રહ્યું એમાં પછી બીજાના વેસ્ટૅડ ઇન્ટરેસ્ટ બન્યા. આ કહું છું ત્યારે ગુજરાતી લડાયક કોમોનું હીણું બોલવાનો હેતુ નથી. કારણ કે હું પણ સૌરાષ્ટ્રની રસધાર વાંચીને મોટો થયો છું. પણ દરેક વસ્તુનાં જુદાં જુદાં સમાજશાસ્ત્રીય પાસાં પણ છે જ. એમાં મારી શક્તિ-મતિ પ્રમાણે જે કઈં સમજાય છે તે લખું છું. સંપૂર્ણ સાચો હોવાનો દાવો નથી કરતો. બીજું, બ્લૉગ વસ્તુ જ ચર્ચામાટે છે એટલે તરત જે મગજમાં આવે છે તે લખું છું. અલગ લેખ તૈયાર નથી કરતો. અને બધું ચર્ચાથી જ ઠીક થાય તે વધારે જરૂરી છે.માફ કરશો, કઈં વધુપડતું લખાઈ ગયું હોય તો.- પરંતુ તમારા બ્લૉગને હું એક ઉચ્ચ કોટિનો બ્લૉગ માનું છું એ ખાતરી આપવાની આવશ્યકતા નથી જોતો.